สารบัญ

ส่วนที่ 1 ข้อมูลสรุป (Executive Summary) 2

ส่วนที่ 2 บริษัทที่ออกหลักทรัพย์ 3

1. ปัจจัยความเสี่ยง 5

2. ลักษณะการประกอบธุรกิจ 5

(1) ประวัติความเป็นมา 5

(2) ภาพรวมการประกอบธุรกิจของบริษัท 6

(3) โครงสร้างรายได้ 6

3. การประกอบธุรกิจของแต่ละสายผลิตภัณฑ์ 6

3.1. ผลิตภัณฑ์เครื่องสำอาง 6

3.2. ผลิตภัณฑ์เสื้อผ้า 8

3.3. กลุ่มเครื่องดนตรี 9

4. การวิจัยและพัฒนา 10

5. ทรัพย์สินที่ใช้ในการประกอบธุรกิจ 10

6. โครงการในอนาคต (Future Plan) 11

7. ข้อพิพาททางกฎหมาย 11

8. โครงสร้างเงินทุน 11

(1) หลักทรัพย์ของบริษัท 11

(2) ผู้ถือหุ้น 11

(3) นโยบายการจ่ายเงินปันผล 12

9. การจัดการ 13

(1) โครงสร้างการจัดการ (ณ วันที่ 31 ธันวาคม 2554) 13

(2) ค่าตอบแทนผู้บริหาร 30

(3) การกำกับดูแลกิจการ 30

(4) ด้านทรัพยากรมนุษย์ 52

10. การควบคุมภายใน ปี 2554 57

11. รายการระหว่างกัน 59

12. ฐานะการเงินและผลการดำเนินงาน 62

(1) งบการเงิน 62

(ก) รายงานการสอบบัญชี 62

Error: Reference source not found Error: Reference source not found 64

Error: Reference source not found Error: Reference source not found 65

(2) คำอธิบายและการวิเคราะห์ฐานะการเงินและผลการดำเนินงาน 65

(3) ค่าตอบแทนของผู้สอบบัญชี 71

13. ข้อมูลอื่นที่เกี่ยวข้อง 71

ส่วนที่ 3 การรับรองความถูกต้องของข้อมูล 73

เอกสารแนบ 1 รายละเอียดเกี่ยวกับกรรมการบริษัท 74

เอกสารแนบ 2 รายละเอียดเกี่ยวกับกรรมการของบริษัทย่อย 78

ส่วนที่ 1 ข้อมูลสรุป (Executive Summary)

บริษัท โอซีซี จำกัด (มหาชน) ได้ดำเนินกิจการเจริญรุ่งเรืองต่อเนื่องตามลำดับมานานกว่า 3
ทศวรรษ ประกอบธุรกิจหลักในการจัดจำหน่ายผลิตภัณฑ์เครื่องสำอางและผลิตภัณฑ์เสื้อผ้าที่มีคุณภาพสูง
ภายใต้เครื่องหมายการค้าชั้นนำ ซึ่งเป็นที่รู้จักกันอย่างกว้างขวางและได้รับความนิยมอย่างแพร่หลาย
มีการจัดจำหน่ายผ่านเครือข่ายคู่ค้าทางธุรกิจครอบคลุมเกือบทุกช่องทางการขายทั่วประเทศ
ตัวอย่างของผลิตภัณฑ์ชั้นนำที่โดดเด่นในปัจจุบัน ได้แก่ เครื่องสำอาง “คัฟเวอร์มาร์ค”
(Covermark) ผลิตภัณฑ์ดูแลรักษาเส้นผม “ชิเซโด้ โปรเฟสชั่นแนล” (Shiseido
Professional) ชุดกีฬา ชุดนอนและชุดชั้นในสตรี “กี ลาโรช” (Guy Laroche)

ภาพรวมเศรษฐกิจไทยในรอบปีที่ผ่านมา มีอัตราการเติบโตที่ชะลอตัวลง
เนื่องจากต้องเผชิญกับปัจจัยลบซึ่งมีทั้งความไม่แน่นอนของเศรษฐกิจโลก
ความผันผวนของราคาน้ำมันและเงินทุนเคลื่อนย้าย
รวมทั้งภัยพิบัติทางธรรมชาติที่เกิดขึ้นโดยเฉพาะเหตุการณ์มหาอุทกภัยในช่วงปลายปีที่ครอบคลุมพื้นที่ศูนย์กลางเศรษฐกิจที่สำคัญของประเทศ
รวมทั้งนิคมอุตสาหกรรมหลายแห่ง
ส่งผลกระทบอย่างรุนแรงต่อภาคผลิตและการค้าเนื่องจากการขาดช่วงของห่วงโซ่อุปทานของสินค้าสำคัญจำนวนมาก
สร้างความเสียหายในวงกว้าง อุปสงค์ภายในประเทศทั้งภาคการบริโภค การลงทุน
และการผลิตต่างชะลอตัวลง
ส่วนภาคการท่องเที่ยวก็ปรับตัวลดลงค่อนข้างมากเนื่องจากภาวะการขาดความเชื่อมั่น

ภาคการส่งออกก็ได้รับผลกระทบจากเศรษฐกิจโลกที่มีความผันผวนอย่างมาก
ทั้งปัญหาหนี้สาธารณะในยุโรปที่ขยายตัวกว้างขึ้น
ปัญหาการขาดดุลงบประมาณของสหรัฐอเมริกาและอัตราการว่างงานในระดับสูง
รวมไปถึงเหตุการณ์ความตึงเครียดในตะวันออกกลางที่ส่งผลให้ราคาน้ำมันพุ่งสูงขึ้นอย่างมาก
รวมทั้งภัยพิบัติแผ่นดินไหวและสึนามิในญี่ปุ่นได้ทำให้แนวโน้มการฟื้นตัวที่เคยคาดการณ์ไว้ต้องสะดุดลง

จากสภาพเศรษฐกิจที่กล่าวมาข้างต้น
บริษัทได้ตระหนักถึงความสำคัญในการบริหารธุรกิจที่ยังเต็มไปด้วยความไม่แน่นอนและมีการแข่งขันกันอย่างรุนแรงมากยิ่งขึ้น
ด้วยการบริหารจัดการในเชิงกลยุทธ์ ติดตามสถานการณ์ต่างๆ
อย่างใกล้ชิดพร้อมกับปรับเปลี่ยนยุทธวิธีไปตามความเหมาะสม จนสามารถฟันฝ่าอุปสรรคทั้งปวง
ส่งผลให้ในปีที่ผ่านมาบริษัทมียอดขาย 1,368.56 ล้านบาท เพิ่มขึ้นจากปีก่อน 8.00%

บริษัทมีกำไรก่อนภาษีเงินได้นิติบุคคล 142.58 ล้านบาท เพิ่มขึ้นจากปีก่อน 39.59 ล้านบาท
หรือคิดเป็น 38.44% และเมื่อหักภาษีเงินได้นิติบุคคลแล้วคงเหลือกำไรสุทธิ 99.95 ล้านบาท
ซึ่งเพิ่มขึ้น 30.29% เมื่อเปรียบเทียบกับปีก่อน

โครงสร้างทางการเงินของบริษัทอยู่ในระดับที่แข็งแกร่งมากอย่างต่อเนื่องมาเป็นเวลาหลายปี
โดยมีหลายตัวชี้วัดของอัตราส่วนทางการเงินที่สำคัญ ซึ่งสามารถสะท้อนให้เห็นสภาพคล่องที่ดีมาก
เช่น ตัวอย่างสำหรับปีนี้ บริษัทมีอัตราส่วนสภาพคล่อง 2.44 เท่า
ในขณะที่มีอัตราส่วนหนี้สินต่อส่วนของผู้ถือหุ้น (Debt to Equity) อยู่ในระดับต่ำเพียง 0.44 เท่า

ผลการปฏิบัติงานในปีที่ผ่านมา
เกิดจากความทุ่มเทร่วมแรงร่วมใจของพนักงานทุกระดับภายใต้วัฒนธรรมองค์ BEAUTY from
within เพื่อบรรลุวิสัยทัศน์ของบริษัทที่กำหนดไว้
บริหารจัดการอย่างระมัดระวังด้วยความรอบคอบและวางแผนพร้อมรับมือกับสถานการณ์ที่อาจเปลี่ยนแปลง
มุ่งมั่นในการกำกับดูแลกิจการที่ดี บริหารงานด้วยความชอบธรรม โปร่งใส
ภายใต้หลักบรรษัทภิบาลและพัฒนาให้ธุรกิจเจริญเติบโตอย่างยั่งยืนเพื่อประโยชน์สูงสุดของผู้มีส่วนได้เสียทุกฝ่าย